|  |  |  |
| --- | --- | --- |
| B O S N A I H E R C E G O V I N A |  | Б О С Н А И Х Е Р Ц Е Г О В И Н А |
| VIJEĆE MINISTARA | САВЈЕТ МИНИСТАРА |
| ***DIREKCIJA ZA EVROPSKE INTEGRACIJE*** |  |
| ***DIREKCIJA ZA EUROPSKE INTEGRACIJE*** | ***ДИРЕКЦИЈА ЗА ЕВРОПСКЕ ИНТЕГРАЦИЈЕ*** |

Сарајево, 6. 6. 2023. годинe

МЕДИЈИМА

 **САОПШТЕЊЕ ЗА МЕДИЈЕ**

**Завршен политички дијалог на високом нивоу о реформи јавне управе између ЕУ и БиХ**

Управљане јавним финансијама и функционална јавна управа, изградња професионалне државне службе и усклађивање законодавства о државној служби у БиХ биле су теме политичког дијалога на високом нивоу у оквиру шестог састанка Посебне групе за реформу јавне управе између ЕУ и БиХ, а који се одржава данас у хибридном формату.

Политичким дијалогом у име БиХ је пресједавао министар правде БиХ Давор Буноза, а у име ЕУ је копредсједавао Василис Марагос из Европске комисије.

Европска комисија је поздравила усвајање Стратегије управљања јавним финансијама у БиХ 2021-2025, чиме је направљен искорак у реализацији приоритета број 14 из Мишљења и створена претпоставка за кориштење буџетске подршке ЕУ. Делегација БиХ је информисала да је продужен рок важења Стратегијског оквира за реформу јавне управе и Акционог плана до 2027. године, чиме је проведена препорука из Извјештаја Комисије о БиХ за 2022. годину.

Европска комисија очекује да власти у БиХ у наредном периоду у фокус ставе ревидирање постојећег Акционог плана за реформу јавне управе, успоставу функционалне координацијске структуре са политичким тијелом за доношење одлука, веће финансијско власништво и одрживост реформе јавне управе те усклађивање закона о државној служби са начелом заслуге. Комисија је изразила спремност да подржи даљњу реформу јавне управе у БиХ.

Иначе, шести састанак Посебне групе за реформу јавне управе је први састанак овог тијела након што је БиХ добила статус кандидата крајем прошле године, а трећи на којем се о реформи јавне управе уз технички говори и на политичком нивоу. Ово је прилика да се на министарском и техничком нивоу у фокус дискусије с Европском комисијом ставе активности везане за реализацију једног од 14 кључних приоритета из Мишљења и препорука са претходних састанака Посебне групе, а што је од посебног значаја сада кад је БиХ држава кандидат и тиме одговорност институција у БиХ још и већа. Фотографије, инсерте и изјаве министра правде БиХ Давора Бунозе и Драгана Ћузулана, координатора за реформу јавне управе можете преузети на

linku: <https://wetransfer.com/downloads/0c5118e9daefb82f4f1fea44be615be820230606113104/e9e102730a6abe311bf25cb08af170ec20230606113122/0bd72a?trk=TRN_TDL_01&utm_campaign=TRN_TDL_01&utm_medium=email&utm_source=sendgrid>.

Разговор делегација БиХ и ЕУ у другом дијелу састанка наставља се на техничком нивоу, а Дирекција ће након његовог завршетка дистрибуисати саопштење.

Дирекција за европске интеграције